KLINIQ วิ่งแรง 3% โบรกชี้จังหวะ “ซื้อ” จับตากำไรปี 66 โตเกิน 20%
KLINIQ วิ่งแรง 3% ราคาแตะ 35.75 บ. โบรกชี้จังหวะ “ซื้อ” หลังราคาลดลงก่อนหน้านี้ ประเมินราคาเป้าหมาย 44.50 บ. จับตากำไรปี 66 โตเกิน 20% รับดีมานด์ความงามในประเทศไทยพุ่งสูง
KLINIQ วิ่งแรง 3% โบรกชี้จังหวะ “ซื้อ” หลังราคาลดลงก่อนหน้านี้ จับตากำไรปี 66 โตเกิน 20% รับดีมานด์ความงามในประเทศไทยพุ่งสูง
30 ม.ค. 2566

ผู้สื่อข่าวรายงานว่า วันนี้ (30 ม.ค.66) ราคาหุ้นบริษัท เดอะคลีนิกค์ คลินิกเวชกรรม จำกัด (มหาชน) หรือ KLINIQ ล่าสุด ณ เวลา 10:06 น. อยู่ที่ระดับ 35.75 บาท บวก 1 บาท หรือ 2.88% สูงสุดที่ระดับ 36 บาท ต่ำสุดที่ระดับ 35 บาท ด้วยมูลค่าซื้อขาย 19.23 ล้านบาท

ทั้งนี้บล.กสิกรไทย ระบุในบทวิเคราะห์ ประเมินราคาพื้นฐานหุ้น KLINIQ ที่ 44.50 บาท ราคาหุ้นที่ปรับฐานลงมาราว 10% นับตั้งแต่ต้นปี (YTD) มองเป็นจังหวะที่ดีในการซื้อ ด้วยภาพของอุตสาหกรรมความสวยงามที่ยังเติบโต รวมทั้งยังมองบวกต่อทิศทางผลประกอบการในปี 66 คาดกำไรสุทธิอยู่ที่ 240 ล้านบาทเติบโต 24% เมื่อเทียบจากปีก่อน
สำหรับ KLINIQ อยู่ในตำแหน่งที่ดีที่จะรองรับ Demand ความงามในประเทศไทย และมีโอกาสในการเจาะตลาดต่างประเทศ CLMV มีแบรนด์ที่แข็งแกร่งและได้เปรียบด้านต้นทุนเพราะมีเครือข่ายสาขา เงินทุนที่ได้รับจาก IPO จะช่วยขับเคลื่อนให้บริษัทฯ ขยายธุรกิจได้เร็วและง่ายกว่าคู่แข่ง